L'entitat Servei Meteorològic de Catalunya, creada per la Llei 15/2001, de 14 de novembre, de meteorologia, constitueix una entitat de dret públic de les previstes a l'article 1.b).1 del Text refós de la Llei 4/1985, de 29 de març, de l'Estatut de l'empresa pública catalana, aprovat pel Decret legislatiu 2/2002, de 24 de desembre, i està adscrita al Departament de Territori i Sostenibilitat de la Generalitat de Catalunya.
D'acord amb l'article 4.1 i) de la Llei 15/2001, de 14 de novembre, de meteorologia, aquesta entitat té, entre d'altres funcions, pronosticar, vigilar i fer el seguiment de les situacions meteorològiques de risc, coordinadament amb el Centre d'Emergències de Catalunya (CECAT), amb vista a millorar l'eficàcia de les actuacions pertinents i a assegurar-ne la comunicació als usuaris que en poden resultar afectats, per mitjà del sistema d'avisos que sigui determinat per via reglamentària.
El Servei Meteorològic de Catalunya, per a l'exercici de les funcions que té atribuïdes i per tal de complir les seves obligacions legals, requereix tractar dades de caràcter personal de les persones que s'hi relacionen.
En aquest sentit, i mitjançant l'Anunci publicat al Diari Oficial de la Generalitat de Catalunya núm. 4777, de 12.12.2006, es va portar a terme la creació de diversos fitxers del Servei Meteorològic.
La Resolució de 17 de desembre de 2008, del director del Servei Meteorològic de Catalunya, creava la Xarxa d'observadors meteorològics del Servei Meteorològic de Catalunya.
Aquests observadors meteorològics aporten una informació de gran interès pel Servei i ajuden a ampliar la base de dades meteorològiques de Catalunya.
El naixement d'aquesta Xarxa comporta la creació d'un fitxer que ha de garantir la màxima transparència en el tractament de les dades de caràcter personal i assegurar així a la ciutadania l'exercici dels seus drets legítims.
De conformitat amb l'article 20 de la Llei orgànica 15/1999, de 13 de desembre, de protecció de dades de caràcter personal, la creació de fitxers de les administracions públiques només pot fer-se mitjançant una disposició general publicada al diari oficial corresponent.
Aquesta previsió ha estat confirmada per l'article 53 del Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal.
Pel que fa a la regulació dels fitxers mitjançant una ordre departamental, la disposició final tercera de la Llei 32/2010, d'1 d'octubre, de l'Autoritat Catalana de Protecció de Dades, habilita els consellers i les conselleres de la Generalitat, dins l'àmbit de les competències respectives, per a la creació, la modificació i la supressió, mitjançant una ordre, dels fitxers dels seus departaments o dels ens públics vinculats o dels que en depenguin.
L'article 156 de l'Estatut d'Autonomia de Catalunya, aprovat mitjançant la Llei orgànica 6/2006, de 19 de juliol, disposa que correspon a la Generalitat la competència executiva en matèria de protecció de dades de caràcter personal pel que fa a les garanties dels drets fonamentals.
L'article 3 de la Llei 32/2010, d'1 d'octubre, de l'Autoritat Catalana de Protecció de Dades, disposa que l'àmbit d'actuació d'aquesta Autoritat inclou els fitxers i els tractaments de dades de caràcter personal que porten a terme, entre d'altres, les entitats de dret públic vinculades a l'Administració de la Generalitat.
En conseqüència, de conformitat amb el que disposa l'article 20 de la Llei orgànica 15/1999, de 13 de desembre, de protecció de dades de caràcter personal, atesa la disposició final tercera de la Llei 32/2010, d'1 d'octubre, de l'Autoritat Catalana de Protecció de Dades, i d'acord amb el dictamen de la Comissió Jurídica Assessora,
Es crea el fitxer de dades de caràcter personal gestionat pel Servei Meteorològic de Catalunya que figura a l'annex d'aquesta Ordre i que s'anomena Xarxa d'observadors meteorològics.
Contingut del fitxer Xarxa d'observadors meteorològics
El fitxer que es crea inclou la seva denominació; la finalitat i els usos previstos; les persones i els col·lectius afectats o obligats a subministrar les dades de caràcter personal; el procediment de recollida d'aquestes dades i la seva procedència; l'estructura bàsica del fitxer; la descripció del tipus de dades de caràcter personal que inclou; el sistema de tractament; les cessions de dades previstes i, si s'escau, les transferències de dades que es prevegin a països tercers; l'òrgan responsable del fitxer; el servei o unitat administrativa davant la qual es poden exercir els drets d'accés, rectificació, cancel·lació i oposició, així com les mesures de seguretat amb indicació del nivell de seguretat exigible.
Les persones afectades o obligades a subministrar les dades han de ser informades prèviament al moment de recollida de les dades, en els termes que estableix l'article 5 de la Llei orgànica 15/1999, de 13 de desembre, de protecció de dades de caràcter personal.
El tractament de les dades s'ha d'adequar al que preveuen la Llei orgànica 15/1999, de 13 de desembre, de protecció de dades de caràcter personal; la Llei 32/2010, d'1 d'octubre, de l'Autoritat Catalana de Protecció de Dades, i el Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal, tant pel que fa a la qualitat de les dades que es recullen, com pel que fa a les mesures tècniques i organitzatives a adoptar per la persona titular de l'òrgan responsable del fitxer.
Barcelona, 10 d'octubre de 2012
Fitxer amb dades de caràcter personal gestionat pel Servei Meteorològic de Catalunya
Denominació: Xarxa d'observadors meteorològics.
La finalitat del fitxer és gestionar la Xarxa d'Observadors Meteorològics del Servei Meteorològic de Catalunya.
Els usos del fitxer són el lliurament d'informació meteorològica, la formació als observadors, el lliurament del material necessari per fer la tasca i l'aportació, en la mesura de la seva disponibilitat pressupostària, d'una gratificació anual per la col·laboració.
Persones afectades: persones que participin com a observadors meteorològics de la Xarxa d'observadors meteorològics del Servei Meteorològic de Catalunya.
Procediment de recollida: dades obtingudes mitjançant formularis en via telemàtica.
Procedència de les dades: dades obtingudes directament de la persona interessada o d'aquella que n'exerceix la representació.
Estructura del fitxer i tipus de dades tractades
Dades de caràcter identificatiu: nom i cognoms, adreça postal o electrònica, telèfon, DNI/NIF, signatura.
Dades de característiques personals: sexe.
Dades laborals: lloc de treball.
Dades econòmiques i financeres: gratificacions realitzades, dades bancàries.
Sistema de tractament: parcialment automatitzat.
Cessions: no es preveu la cessió de dades.
Transferències internacionals: no es preveu la transferència de dades a països tercers.
Responsable del fitxer: Equip d'estacions i observacions meteorològiques del Servei Meteorològic de Catalunya.
Unitats o serveis on exercir els drets: Equip d'estacions i observacions meteorològiques del Servei Meteorològic de Catalunya, c.
Berlín, 38-48, 4a, 08029 Barcelona, adreça electrònica [EMAIL]
Nivell de seguretat: nivell bàsic.